แบงโน้ตส์
ในที่สุด วรวิทย์ ชัยลิมปมนตรี กรรมการผู้จัดการ ธ.อ.ส.ก็ถูกร้องขอจากกระทรวงการคลังให้เข้าทำงานในแบงก์ออมสินในวันที่ 13 ธ.ค. 2555 นี้
27 พ.ย. 2555

ลุ้นระทึก
ในที่สุด วรวิทย์ ชัยลิมปมนตรี กรรมการผู้จัดการ ธ.อ.ส.ก็ถูกร้องขอจากกระทรวงการคลังให้เข้าทำงานในแบงก์ออมสินในวันที่ 13 ธ.ค. 2555 นี้ แทนที่จะเป็นวันที่ 1 ม.ค. 2556
เพราะการที่ธนาคารรัฐที่มีขนาดสินทรัพย์ระดับ 1 ล้านล้านบาท ขาดหัวเรือนั้นทำให้การขับเคลื่อนองค์กรลำบาก




 
แถมในวันที่ 30 พ.ย.นี้ บอร์ดหลายคนก็จะหมดวาระลง 
การประชุมคณะรัฐมนตรี (ครม.) วันพฤหัสบดีที่ 29 พ.ย.นี้ ก็จะมีการเสนอแต่งตั้งบอร์ดชุดใหม่พ่วงเข้าไปด้วย
พรายกระซิบบอกว่า จะมีการเปลี่ยนตัวบอร์ดรวม 6 คน จาก 14 คน เพื่อจัดระเบียบบอร์ดใหม่ให้สนองงาน
ปัจจุบันบอร์ดออมสิน ประกอบด้วย พรรณี สถาวโรดม อรรถพล ใหญ่สว่าง รองอัยการสูงสุด วัชรา ตันตริยานนท์ อำนวย ปรีมนวงศ์ ประเสริฐ หลุยเจริญ นงลักษณ์ พินัยนิติศาสตร์ กรรมการผู้อำนวยการบริษัท ไทยคม ชูจิรา กองแก้ว 
ชานนท์ โชติวิจิตร อดีตประธานกรรมการสรรหาและกำหนดค่าตอบแทน บริษัท เอสซี แอสเสท คอร์ปอเรชั่น อดุลย์ ตั้งศัตยาภิรมย์ อดีตผู้อำนวยการฝ่ายกฎหมายบริษัท วังเพชรบูรณ์ ชัยวัฒน์ อุทัยวรรณ์ กรรมการผู้จัดการ บริษัท รถไฟฟ้ากรุงเทพ
สุธรรม ศิริทิพย์สาคร กรรมการบริษัท อสมท พีรพล ไตรทศาวิทย์ อดีตปลัดกระทรวงมหาดไทย
ช.นันท์ เพ็ชญไพศิษฏ์ นันทพล กาญจนวัฒน์ ทนายความชื่อดังในคดีแจ้งการถือครองหุ้นของ ชินณิชา วงศ์สวัสดิ์
ใครหลุดไม่หลุดคนในแบงก์ลุ้นกันหนัก